ᱛᱟᱨᱮ ᱡᱟᱢᱤᱱ ᱯᱚᱨ
ᱛᱟᱨᱮ ᱡᱟᱢᱤᱱ ᱯᱚᱨ (ᱡᱮᱜᱮᱛᱟ.ᱨᱤ ᱩᱪᱷᱟ.ᱱ ᱧᱩᱛᱩᱢ: ᱞᱟᱭᱤᱠ ᱥᱴᱟᱨᱥ ᱳᱱ ᱤᱨᱛᱷ) ᱫᱚ ᱒᱐᱐᱗ ᱥᱟᱞ ᱨᱮᱭᱟᱜ ᱦᱤᱱᱫᱤ ᱰᱨᱟᱢᱟ ᱯᱷᱤᱞᱢ ᱠᱟᱱᱟ,ᱡᱟᱦᱟᱸ ᱫᱚ ᱚᱢᱤᱨ ᱠᱷᱟᱱ ᱣᱟᱜ ᱫᱤᱥᱟ.-ᱩᱫᱩᱜ ᱛᱮ ᱥᱟᱯᱲᱟᱣ ᱞᱮᱱᱟ ᱾ ᱟᱢᱳᱞ ᱜᱩᱯᱛᱮ ᱱᱚᱶᱟ ᱯᱷᱤᱞᱢ ᱨᱮᱭᱟᱜ ᱠᱟ.ᱦᱱᱤ ᱚᱞ ᱥᱟᱯᱲᱟᱣ ᱞᱮᱫ ᱵᱮᱲᱟ,ᱚᱢᱤᱨ ᱠᱷᱟᱱ ᱫᱚ ᱱᱚᱶᱟ ᱯᱷᱤᱞᱢ ᱨᱤᱱ ᱯᱷᱳᱰᱩᱥᱚᱨ,ᱢᱩᱬ ᱫᱤᱥᱟ-ᱩᱫᱩᱫᱤᱡ ᱟᱨ ᱪᱩᱨᱤᱛ ᱦᱚᱸᱭ ᱟᱠᱴᱤᱝ ᱟᱠᱟᱫ-ᱟ ᱾
ᱥᱨᱩᱡᱚᱱᱥᱤᱞ ᱫᱤᱥᱟ.-ᱩᱫᱩᱜᱤᱡ ᱟᱨ ᱚᱱᱚᱞᱤᱭᱟ. ᱚᱢᱳᱞ ᱜᱩᱯᱛᱮ ᱟᱡᱤᱡ ᱮᱨᱟ ᱵᱤᱯᱟ ᱵᱷᱟᱴᱤᱭᱟ (en:Deepa Bhatia) ᱥᱟᱶ ᱯᱷᱤᱞᱢ ᱨᱮᱭᱟᱜ ᱯᱩᱭᱞᱩ ᱠᱟ.ᱦᱤ ᱠᱤᱱ ᱚᱞ ᱞᱮᱫ ᱛᱟᱦᱮᱸᱫ ᱾ ᱥᱚᱝᱠᱚᱨ-ᱤᱦᱥᱟᱱ-ᱞᱳᱭ (Shankar–Ehsaan–Loy) ᱟᱨ ᱯᱨᱟᱥᱩᱱ ᱡᱳᱥᱤ (Prasoon Joshi) ᱯᱷᱤᱞᱢ ᱨᱮᱭᱟᱜ ᱥᱮᱨᱮᱧ ᱠᱤᱱ ᱚᱞ ᱜᱟᱵᱟᱱ ᱞᱮᱫ ᱛᱟᱦᱮᱸᱱ ᱾ ᱢᱩᱢᱵᱟᱭ ᱨᱮᱭᱟᱜ ᱯᱚᱱᱪᱚᱜᱟᱱᱤ (en:Panchgani) ᱢᱩᱱᱥᱤᱯᱟᱞᱴᱤ ᱨᱮᱭᱟᱜ ᱱᱤᱣ ᱮᱨᱟ ᱞᱟᱯᱷᱟᱝ ᱟᱥᱲᱟ (en:New Era High School) ᱨᱮ ᱯᱷᱤᱞᱢ ᱨᱮᱭᱟᱜ ᱟᱥᱨᱚᱢ ᱟᱥᱲᱟ ᱪᱤᱛᱟ.ᱨ ᱟᱠᱟᱱᱟ ᱾
ᱯᱷᱤᱞᱢ ᱨᱮᱭᱟᱜ ᱡᱟᱭᱛᱮᱫ
ᱱᱚᱶᱟ ᱯᱷᱤᱞᱢ ᱫᱚ ᱢᱤᱫ ᱢᱟᱱᱥᱤᱠ/ᱢᱚᱱ ᱫᱩᱨᱵᱚᱞ ᱜᱤᱫᱟ.ᱨ ᱤᱥᱦᱟᱱ (Ishaan), ᱡᱟᱦᱟᱸᱭ ᱫᱚ ᱰᱟᱭᱥᱞᱮᱠᱥᱤᱠ (dyslexic) ᱟᱡᱟᱨ ᱧᱟᱢ ᱞᱮᱫᱮ ᱛᱟᱦᱮᱸᱫ ᱟᱨ ᱱᱚᱶᱟ ᱟᱡᱟᱨ ᱴᱮᱠᱟᱣ ᱫᱟᱨᱟᱨᱟᱢ ᱪᱮᱛᱟᱱ ᱨᱮ ᱥᱟᱯᱲᱟᱣ ᱟᱠᱟᱱᱟ ᱾ ᱦᱩᱱᱟ.ᱨ ᱵᱟᱰᱚᱦᱤ ᱨᱮ ᱵᱷᱟ.ᱜᱤ ᱛᱟᱦᱮᱸᱠᱟᱱ ᱨᱮᱦᱚᱸ ᱟᱥᱲᱟ ᱚᱞᱚᱜ ᱯᱚᱲᱦᱚᱱ ᱨᱮᱫᱚ ᱟ.ᱰᱤᱜᱮ ᱱᱟᱪᱟᱨ ᱛᱟᱦᱮᱸ ᱠᱟᱱᱟᱭ, ᱚᱱᱟᱛᱮ ᱟᱡᱨᱤᱱ ᱟᱭᱳ-ᱵᱟᱵᱟ ᱦᱚᱥᱴᱮᱞ/ᱟᱥᱨᱚᱢ ᱨᱮᱠᱤᱱ ᱵᱷᱩᱨᱛᱤ ᱞᱮᱫᱮᱭᱟ ᱾ ᱤᱥᱦᱟᱱ ᱣᱤᱡ ᱱᱟᱶᱟ ᱵᱟᱰᱚᱦᱤ ᱢᱟᱪᱮᱛ ᱱᱩᱭ ᱜᱤᱫᱟ.ᱨ ᱫᱚ ᱰᱟᱭᱞᱮᱠᱥᱤᱠ ᱟᱡᱟᱨ ᱧᱟᱢ ᱟᱠᱟᱫᱮᱭᱟ ᱢᱮᱱᱛᱮ ᱯᱩᱭᱞᱩ ᱵᱟᱰᱟᱭ ᱧᱟᱢ ᱞᱮᱫᱮᱭᱟ ᱾ ᱱᱚᱶᱟ ᱟᱡᱟᱨ ᱠᱷᱚᱱ ᱯᱟᱨᱟᱝᱜᱚᱛ ᱧᱟᱢ ᱞᱟ.ᱜᱤᱫ ᱢᱟᱪᱮᱛ ᱜᱚᱝᱠᱮ ᱞᱮᱛᱟᱲ ᱜᱚᱲᱚ-ᱥᱚᱦᱚᱫ ᱮᱢᱟᱭᱠᱟᱱ ᱛᱟᱦᱮᱸᱫ ᱾
ᱯᱷᱤᱞᱢ ᱨᱤᱱ ᱪᱩᱨᱤᱛᱠᱚ
ᱱᱚᱶᱟ ᱨᱤᱱ ᱢᱩᱬ ᱪᱩᱨᱤᱛ ᱫᱚ ᱫᱚᱨᱥᱤᱞ ᱥᱚᱯᱷᱨᱟᱭ ᱟᱠᱴᱤᱝ ᱟᱠᱟᱫᱟ ᱥᱟᱶᱛᱮ ᱠᱷᱟᱱ, ᱛᱤᱥᱠᱟ ᱪᱳᱯᱨᱟ, ᱵᱤᱯᱤᱱ ᱥᱳᱨᱢᱟ, ᱥᱚᱪᱮᱛ ᱤᱱᱡᱤᱱᱤᱭᱚᱨ, ᱜᱤᱨᱤᱡᱟ ᱳᱭᱮᱠ, ᱮᱢ.ᱠᱮ ᱨᱟᱭᱱᱟ, ᱞᱚᱞᱤᱛᱟ ᱞᱟᱡᱽᱢᱤ ᱮᱢᱟᱱ ᱪᱩᱨᱤᱛᱠᱚ ᱦᱚᱛᱮᱛᱮ ᱥᱟᱯᱲᱟᱣ ᱟᱠᱟᱱᱟ ᱾
ᱱᱚᱶᱟ ᱯᱷᱤᱞᱢ ᱫᱚ ᱯᱩᱭᱞᱩ ᱥᱚᱧᱚᱛ ᱫᱤᱥᱚᱢ ᱨᱮ ᱒᱑ ᱰᱤᱥᱮᱢᱵᱚᱨ ᱒᱐᱐᱗ ᱥᱟᱞᱨᱮ ᱨᱤᱞᱤᱡᱽ ᱞᱮᱱᱟ ᱟᱨ ᱒᱐᱐᱘ ᱥᱟᱞᱨᱮ ᱥᱤᱧᱚᱛ ᱫᱤᱥᱚᱢ ᱜᱷᱟᱨᱚᱸᱡᱽ ᱧᱮᱧᱮᱞᱤᱭᱟ.ᱠᱚ ᱞᱟ.ᱜᱤᱱ ᱰᱤ.ᱵᱷᱤ.ᱰᱤ (DVD) ᱥᱤ.ᱰᱤ ᱦᱚᱛᱮᱛᱮ ᱩᱪᱷᱟ.ᱱ ᱥᱚᱫᱚᱨ ᱞᱮᱱᱟ ᱾ ᱛᱟᱭᱚᱢ ᱰᱤᱥᱱᱤ (en:Disney) ᱦᱚᱛᱮᱛᱮ ᱡᱮᱜᱮᱛ ᱡᱟᱠᱟᱛ ᱢᱟᱨᱠᱮᱴᱨᱮ ᱥᱤ.ᱰᱤ ᱩᱪᱷᱟ.ᱱ ᱞᱮᱱᱟ ᱾ ᱱᱚᱶᱟ ᱛᱟᱨᱮ ᱡᱟᱢᱤᱱ ᱯᱚᱨ ᱯᱷᱤᱞᱢ ᱫᱚ ᱟᱭᱢᱟ ᱧᱩᱢᱟᱱ ᱥᱤᱨᱯᱷᱟ. ᱠᱚᱭ ᱟᱢᱮᱴ ᱟᱠᱟᱫᱟ, ᱡᱟᱦᱟᱸᱞᱮᱠᱟ ᱒᱐᱐᱘ ᱥᱟᱞᱨᱮ ᱪᱚᱞᱚᱛ ᱪᱤᱛᱟ.ᱨ ᱛᱷᱚᱠᱨᱮ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ (Filmfare Award for Best Film) ᱤᱱᱟ. ᱒᱐᱐᱘ ᱥᱟᱞ ᱨᱮᱜᱮ ᱜᱷᱟᱨᱚᱸᱡᱽ ᱵᱷᱟ.ᱞᱟᱭ ᱛᱷᱚᱠᱨᱮ ᱡᱟ.ᱛᱤᱭᱟ.ᱨᱤ ᱯᱷᱤᱞᱢ ᱟᱣᱟᱨᱰ (National Film Award for Best Film on Family Welfare)
ᱥᱟᱠᱷᱭᱟ.ᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "TAARE ZAMEEN PAR (PG) – British Board of Film Classification". 17 ᱰᱤᱥᱮᱢᱵᱚᱨ 2007. Archived from the original on 29 ᱚᱠᱴᱚᱵᱚᱨ 2013. Retrieved 23 ᱚᱠᱴᱚᱵᱚᱨ 2012. Unknown parameter
|url-status=ignored (help)
- ↑ "Top Lifetime Grossers Worldwide (IND Rs)". Boxofficeindia.com. Archived from the original on 21 ᱚᱠᱴᱚᱵᱚᱨ 2013. Unknown parameter
|url-status=ignored (help)
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn eng_Latn